Publication: Magyar Közlöny
Issue: MK-1999-106 (Year: 1999, Number: 106)
Era: 1990-2004
Section: okokat a Büntető Törvénykönyvről szóló 1978. évi IV. törvény (a továbbiakban: Btk.) 32. §-a határozza meg, „e)”
Paragraph Index: 605

(6) bekezdésében meghatározott vétséget (a kábítószerrel visszaélést csekély mennyiségre követte el azzal, hogy a csekély mennyiségű kábítószert saját használatára termesztette, állította elő, szerezte meg, vagy tartotta), továbbá a kábítószer fogyasztásával összefüggő kisebb súlyú bűncselekményt követett el, nem büntethető, amennyiben az első fokú ítélet meghozataláig igazolja, hogy legalább hat hónapig folyamatos, kábítószerfüggőséget megelőző kezelésben részesült. Az 1999. március 1-jét megelőző elkövetés idején hatályos, és az 1999. március 1-je után hatályosnál e tekintetben mindenképpen enyhébb elbírálást lehetővé tevő büntető rendelkezés érvényesülésére azonban a Be.nov. 31. és 40. §-ában foglalt módosítás következtében nincs lehetőség. Megszűnt az eljáró hatóságok azon kötelezettsége és lehetősége, hogy az ilyen gyanúsított, illetve a vádlott számára az eljárásnak egy évre történő felfüggesztésével esélyt adjanak az anyagi jogban meghatározott feltétel teljesítésére. A büntetőeljárást ugyanis a cselekmény elbírálásakor hatályban levő törvény szerint kell lefolytatni [Be. 15. § (1) bekezdés], így a nyomozó hatóság, az ügyész és az első fokú bíróság nem függesztheti 1999/106. szám fel az eljárást a legalább hat hónapos kezelés kivárása érdekében.

Source: https://magyarkozlony.hu/hivatalos-lapok/4177df3de57542a8442292dcc16bc2f07980889a/dokumentumok/d17923cfc9b8df4fd93a7f36ab86aa7f6dcc4715/letoltes